text: Нов рекорд в България: близо 10 000 заразени с коронавирус за денонощие | Новини и анализи от България | DW | 18.01.2022
  България отчете рекорден брой нови инфекции: близо 10 000 новозаразени с коронавирус за последното денонощие. 161 са смъртните случаи - 92% от починалите не са били ваксинирани срещу Ковид-19.
  Кадър от болницата в Дупница
  Рекорден брой новозаразени с коронавирус в България за 24 часа: 9996 са новите случаи на инфекция, регистрирани през изминалото денонощие. Смъртните случаи са 161. А 92% от починалите не са били ваксинирани срещу Ковид-19. Това става ясно от данните на Единния информационен портал (coronavirus.bg).
  Рекордна заболеваемост от Ковид в Германия и България
  Активните случаи в България към момента са 160 761. Хоспитализирани са 5223 болни. 541 от тях са настанени в интензивно отделение. Новопостъпилите в болница за последното денонощие са 829. А над 82% от тях не са ваксинирани.
  От данните на Единния информационен портал не става ясно при колко от случаите става дума за новия вариант на коронавируса Омикрон. Както е известно, той е силно заразен, но според актуалните информации протича по-леко.
  За последното денонощие в страната са били поставени над 13 000 дози ваксина срещу Ковид-19. Така общият брой на поставените дози от началото на ваксинационната кампания в България достигна 4 020 717. Със завършен ваксинационен курс са 1 964 692 души. А малко над половин милион - 512 621 души - са с поставена бустерна (подсилваща) доза.
  Ключови думи България, короанвирус, Ковид, заразени, нови случаи, инфекции, ваксини
  Permalink https://p.dw.com/p/45fao
  Заради Омикрон: необичайни мерки в Дания 17.12.2021
  В Дания никога не е имало толкова много инфекции с коронавируса, колкото сега. А покрай новия вариант Омикрон ситуацията ще се развива още по-драматично. Затова датчаните ваксинират ударно. И залагат на необичайни мерки.